TPCH จับมือพันธมิตรกัมพูชาสร้างโรงไฟฟ้าฯ 90 MW ลั่นปี 63 ครบ 200MW
TPCH จับมือพันธมิตรกัมพูชาสร้างโรงไฟฟ้าชีวมวล 90 MW ย้ำปี 63 ครบ 200MW ตามเป้าหมายแน่นอน
27 ม.ค. 2559

นายเชิดศักดิ์ วัฒนวิจิตรกุล กรรมการผู้จัดการใหญ่ บริษัท ทีพีซี เพาเวอร์ โฮลดิ้ง จำกัด (มหาชน) หรือ TPCH เปิดเผยว่า บริษัทเซ็น MOU กับพันธมิตรท้องถิ่นในประเทศกัมพูชาเพื่อศึกษาการเข้าไปลงทุนโครงการโรงไฟฟ้าชีวมวล กำลังการผลิตประมาณ 90 เมกะวัตต์ (MW) โดยแบ่งเป็น 3 เฟส เฟสละ 30 เมกะวัตต์ ซึ่งเป็นไปตามแผนการขยายธุรกิจก่อสร้างโรงไฟฟ้าชีวมวลออกไปสู่ภูมิภาคอาเซียน ส่วนอีก 5 ปีข้างหน้า หรือภายในปี 2563 ยืนยันว่าทำได้ 200 เมกะวัตต์ ตามเป้าหมายแน่นอน